
	Argumentai:
 
Nacionaliniai matavimo vienetų etalonai, kurių iš viso patvirtinta 13, yra valstybės nuosavybė. Lietuvos Respublikos Vyriausybės nutarimais už etalonų tinkamą funkcionavimą ir plėtojimą yra atsakingi du Lietuvos institutai:
 
1)      Valstybinis mokslinių tyrimų institutas Fizinių ir mokslo technologijų centras (FTMC kuria ir išlaiko 8 aukščiausio šalyje metrologinio lygio matavimo vienetų etalonus),
2)      Lietuvos energetikos institutas (LEI – 5 aukščiausio šalyje metrologinio lygio matavimo vienetų etalonus).
Vadovaujantis LR Metrologijos įstatymo 31 straipsniu, etalonų kūrimo, tobulinimo ir išlaikymo veikla yra finansuojama iš valstybės biudžeto ir (arba) kitų lėšų.
 
Pagal FTMS ir LEI teiktus skaičiavimus, valstybės skiriamas finansavimas etalonų išlaikymui nėra pakankamas. Institutai yra atsidūrę aklavietėje, nes brangsta kaštai, finansavimo poreikis labai aktualus, o dvi institutų veiklą kuruojančios ministerijos, tai yra (1) Švietimo, mokslo ir sporto ministerija ir (2) Ekonomikos ir inovacijų ministerija, neranda sutarimo, kuri iš jų turėtų  numatyti ir skirti asignavimus etalonų, t.y. valstybinio turto, išlaikymui užtikrinti.
 
2021 metais teiktam pasiūlymui numatyti didesnį finansavimą etalonų išlaikymui 2022 metų biudžete pritarta nebuvo. 2022 m. vasario 15 dienos Ekonomikos ir inovacijų ministro įsakymu N. 4-258 „Dėl Darbo grupės nacionalinių matavimo vienetų etalonų kūrimo tobulinimo ir išlaikymo sistemos Lietuvoje įvertinimo klausimams spręsti sudarymo“ buvo sudaryta tarpinstitucinė darbo grupė nacionalinių matavimo vienetų etalonų kūrimo, tobulinimo ir išlaikymo sistemos Lietuvoje įvertinimo klausimams spręsti

2022 m. spalio 19 d. Seimo Ekonomikos komiteto posėdyje iškėlus klausimą dėl finansavimo etalonų  išlaikymo, EIMIN atstovai teigė žinantys klausimą, o ministerijos kanclerė patikino komiteto narius, kad asignavimai bus skiriami iš vidinių ministerijos išteklių. Spalio 21 dieną Seimo Ekonomikos komitetui buvo pateikti papildomi dokumentai, parodantys, kad EIMIN manymu reikalinga skirti papildomus asignavimus FTMC ir LEI nacionalinių etalonų išlaikymo funkcijai užtikrinti:
· 555 tūkstančių eurų FTMC nacionalinių etalonų išlaikymo funkcijai užtikrinti.
· 292 tūkstančių eurų LEI nacionalinių etalonų išlaikymo funkcijai užtikrinti.
Atsižvelgiant į tai, kad šiuo metu etalonai finansuojami iš mokslui skirtų lėšų, o klausimas keltas tarpinstituciniu lygmeniu, bet iki šiol nėra išspręstas, taip pat, kad Vyriausybė dar nėra apsisprendusi atsisakyti etalonų, teikiame siūlymą padidinti asignavimus FTMC ir LEI.


Pasiūlymai:
1.      2022 metų biudžete 555 tūkstančiais eurų padidinti asignavimus VšĮ Valstybinio mokslinių tyrimų instituto Fizinių ir technologijos mokslų centrui nacionalinių etalonų išlaikymo (ir atnaujinimo funkcijai  užtikrinti).
2.      2022 metų biudžete 292 tūkstančiais eurų padidinti asignavimus VšĮ Lietuvos energetikos institutui nacionalinių etalonų išlaikymo funkcijai, užtikrinti.
Lėšų šaltinis: 
Valstybės biudžeto įplaukos iš akcizo už alkoholinius gėrimus bei apdorotą tabaką, viršplaninės biudžeto pajamos iš konfiskuoto turto realizavimo ir baudų už administracinės teisės pažeidimus, Valstybės investicijų programos sutaupytos (nepanaudotos) lėšos.

